open-index/open-wikipedia-markdown huggingface dataset:
Frederick Vreeland

**Frederick "Freck" Vreeland** (24. kesäkuuta 1927 Danbury, Connecticut, Yhdysvallat – 26. tammikuuta 2026 Rooma, Italia) oli yhdysvaltalainen diplomaatti ja vakooja.

Vreelandin äiti oli *[[Harper’s Bazaar]]* -lehden muotitoimittaja Diana Vreeland. Vreeland opiskeli Yalen yliopistossa, jossa Yhdysvaltain keskustiedustelupalvelu CIA rekrytoi hänet.

Vreeland työskenteli diplomaattitehtävissä ympäri maailmaa, toimien samalla CIA:n vakoojana. Vreeland toimi Yhdysvaltain Marokon-suurlähettiläänä vuosina 1992–1993 ja muissa diplomaattitehtävissä muun muassa Pariisissa, Roomassa ja Genevessa.

Vreelandin työskentely CIA:n hyväksi tuli ilmi 1990-luvun alussa, kun presidentti George H. W. Bush oli esittänyt Vreelandia Yhdysvaltain Burman-suurlähettilääksi. Tieto vakoojataustasta vuoti medialle Yhdysvaltain senaatin käsitellessä nimitystä. Vreelandia ei lopulta nimitetty tehtävään osittain sen takia, että Burma suhtautui negatiivisesti Vreelandin CIA-yhteyksiin.

Vreelandia on kuvailtu "aristokraattiseksi diplomaatiksi", jonka ansiosta hän sai luotua suhteita erityisesti rikkaisiin ja kuuluisiin ihmisiin. Muistelmissaan Vreeland on väittänyt keksineensä presidentti John F. Kennedyn kuuluisan Ich bin ein Berliner -lausahduksen, mutta väitteen todenperäisyydestä ei olla varmoja.

## Lähteet
La Fougueuse (P685)

**La Fougueuse** (runkonumero P685) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 25. marraskuuta 1983. Alus laskettiin vesille 17. joulukuuta 1984 ja otettiin palvelukseen 13. maaliskuuta 1987.

## Palvelus
Palvelukseenotettaessa alus sijoitettiin Intian valtamerelle kotisatamanaan Réunion, mistä se siirrettiin Länsi-Intian saaristoon kotisatamanaan Fort-de-France. Maaliskuussa 1991 aluksen miehistö oli torjumassa öljyvahinkoa Saint Bartholomewilla. Myöhemmin aluksen miehistö avusti Saint Martinin ja Saint Barthélémyn asukkaita  hurrikaani Luisin osuttua saarille. Aluksen merkittävimmäksi tehtäväksi osoittautui kuitenkin huumesalakuljetuksen torjunta, kun miehistö takavarikoi syyskuussa 2009 130 kilogrammaa marihuanaa, elokuussa 2004 takavarikoitiin 150 kilogrammaa kokaiinia ja lokakuussa 2005 160 kilogrammaa. Toukokuussa 2006 aluksen miehistö teki yhden tonnin kokaniini takavarikon purjevene *Ocean Breezeltä*.

Alus lähti 23. huhtikuuta 2009 *Tenacen* saattamana Martiniquelta, kun *La Gracieuse* oli saapunut sen tilalle 23. helmikuuta. Alus saapui 15. toukokuuta Brestiin, missä se siirrettiin reserviin 22. heinäkuuta. Alus poistettiin lopullisesti palveluksesta 26. syyskuuta 2009 ja sijoitettiin Landévenneciin runkonumerolla Q857.

## Lähteet
Hendrik Johannes Terras

**Hendrik Johannes Terras** (s. 14. kesäkuuta 1993 Tallinna) on virolainen Viro 200 -puolueen poliitikko, joka on toiminut alue- ja maatalousministerinä maaliskuusta 2025.
## Lähteet

## Aiheesta muualla
Igor Taro

**Igor Taro** (s. 1. elokuuta 1981 Võru) on virolainen Viro 200 -puolueen poliitikko, joka on toiminut sisäministerinä maaliskuusta 2025.

Taro on naimisissa ja hänellä on neljä lasta.
## Lähteet

## Aiheesta muualla
Sambal ulek

**Sambal ulek** eli **sambal oelek** on tahnamainen maustekastike tai kasvishöystö, joka on peräisin Indonesiasta. Sen pääraaka-aineena on chili, joka jauhetaan hienoksi morttelilla. Sambal ulek on etikkapohjainen kastike ja siihen käytetään myös sipulia. Sitä käytetään yleisimmin alkupalojen kastikkeena.

## Lähteet
Altonen

**Altonen** on suomalainen sukunimi. Helmikuussa 2026 Suomessa oli 78 Altonen-nimistä henkilöä.

## Tunnettuja Altosia

* Mikko Altonen (1929–2020), hammaslääkäri ja professori
* Viivi Altonen (s. 1991), malli ja televisioesiintyjä, Miss Suomi 2020

## Lähteet
La Railleuse (P689)

**La Railleuse** (runkonumero P689) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 27. joulukuuta 1984. Alus laskettiin vesille 8. huhtikuuta 1986 ja otettiin palvelukseen 25. maaliskuuta 1987.

## Palvelus
Lokakuussa 1988 alus saapui Tahitille uuteen tukikohtaansa Papeetelle, minne se sijoitettiin sisaraluksensa *La Tapageusen* kanssa. Aluksen miehistö osallistui joulukuussa 2002 risteilyalus *Wind Songilla* tulipalon sammutukseen.

Alus lähti 16. toukokuuta 2011 Papeetelta Marquesasin, Havaijin, San Franciscon, Acapulcon, Cartagena de Indiasin, Martiniquen, Kap Verden ja Lissabonin kautta Brestiin, jonne se saapui 29. heinäkuuta. Alus poistettiin laivastoluettelosta 1. lokakuuta 2012 ja sijoitettiin Landevenneciin runkonumerolla Q873.

## Lähteet
La Rieuse (P690)

**La Rieuse** (runkonumero P690) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 14. maaliskuuta 1985. Alus laskettiin vesille 17. lokakuuta 1986 ja otettiin palvelukseen 13. kesäkuuta 1987.

## Palvelus
Kesäkuusta joulukuuhun 1987 alus oli Punaisellamerellä ja Adeninlahdella, mistä se siirrettiin Réunionille heinäkuuhun 1992. Alus osallistui 1990-1991 Persianlahden sotaan ja Irakin kauppasaarron valvontaan operaatio Artimoniin. Heinäkuussa 1992 alus määrättiin uuteen kotisatamaansa Djiboutiin, missä se oli toukokuuhun 1994.

Alus oli 1994 Lorientissa modernisoitavana. Alus palasi Réunionille, missä se oli 30. kesäkuuta 1995 saakka. Alus poistettiin palveluksesta 1. kesäkuuta 2011. Alus myytiin 7. kesäkuuta 2011 Kenialle, joka liitti sen laivastoonsa nimellä *Harambee*.

## Lähteet
La Tapageuse (P691)

**La Tapageuse** (runkonumero P691) oli Ranskan laivaston P400-luokan vartiolaiva.

## Valmistus

Alus tilattiin Cherbourgista Constructions Mécaniques de Normandielta, missä köli laskettiin 13. elokuuta 1985. Alus laskettiin vesille 16. helmikuuta 1987 ja otettiin palvelukseen 24. helmikuuta 1988.

## Palvelus
Palvelukseenotettaessa alus sijoitettiin Cherbourgiin pohjoiseen laivueeseen, mistä se siirrettiin heinäkuussa 1989 Papeeteen.

Alus poistettiin palveluksesta 1. elokuuta 2010.

## Lähteet
Aulan

**Aulan** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 47 kilometriä Nyonsin kaupungista kaakkoon.

Aulanin kylä on kasvanut linnan ympärille. Aiemmin kylässä oli noin kolmekymmentä taloa, mutta nykyään se on väkiluvultaan yksi Ranskan pienimmistä kunnista. Aatelisen linnan juuret juontavat 1100-luvulle, jolloin se kuului muun muassa Mévouillonin paroneille. Linna paloi Ranskan vallankumouksen aikana 1700-luvun lopulla. Linnan tuolloin omistanut Suarez d'Aulan rakensi sen kokonaan uudelleen 1800-luvulla Viollet-Le-Ducin tyylin mukaiseksi. Toisen maailmansodan aikana linna tarjosi suojaa Maquis Ventoux’n vastarintaliikkeen jäsenille Izon-la-Bruissen verilöylyn jälkeen, jolloin siitä tuli vastarintaliikkeen alueellinen komentokeskus. Nykyään linna on kesäisin avoinna yleisölle.

Kunnan kirkko on peräisin 1100-luvulta, jolloin se toimi Saint-André de Villeneuve-lès-Avignonin luostarin alaisuudessa. Kirkko raunioitui 1500-luvun lopulla, ja se rakennettiin uudelleen 1800-luvulla. Jaakob vanhemmalle omistetun kirkon ainoa alkuperäinen osa on sen romaaninen apsis.

## Lähteet

## Aiheesta muualla
Valkosipulisuola

**Valkosipulisuola** on mauste, joka sisältää valkosipulia ja suolaa. Siihen voidaan käyttää myös merisuolaa. Se sopii keittoihin, salaatteihin, kastikkeisiin, paistoksiin ja grillattuihin ruokiin.

## Lähteet
D’Entrecasteaux (A4)

**D’Entrecasteaux** (runkonumero A4) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Port-de-Boucista Chantiers et Ateliers de Provencelta, missä köli laskettiin 29. tammikuuta 1930. Alus laskettiin vesille 21. kesäkuuta 1931 ja otettiin palvelukseen 6. toukokuuta 1933.

## Palvelus
Palvelukseenotettaessa alus liitettiin Division Navale de l’Atlantiqueen (DNA) ja saapui 27.toukokuuta 1933 Azorien kautta Fort-de-Franceen. Alus teki vierailut Kanadaan ja Yhdysvaltain itärannikolle, Bermudalle, Saint-Pierre ja Miquelonille, Antilleille, Afrikan länsirannikolle. Alus operoi myös koululaiva *[[FS Jeanne d’Arc (1930)|Jeanne d’Arcin]]* kanssa joka kesäisillä koulutuspurjehduksilla. Alusta kyettiin huoltamaan alueen telakoilla, mutta varsinaisia modernisointeja varten se kävi Lorientissa.

Toisen maailmansodan alettua alus siirrettiin saattuepalvelukseen suojaamaan Atlantilla matkaavia saattueita sekä saattueita Länsi-Afrikasta Ranskaan. Alus oli syyskuussa 1940 Dakarissa Vichyn laivastossa operaatio Menacen aikana. Se tuhoutui toukokuussa 1942 operaatio Ironcladin aikana Madagaskarilla, kun se joutui 6. toukokuuta Britannian kuninkaallisen laivaston hyökkäyksen kohteeksi Diego Suarezissa. Saamiensa vaurioiden vuoksi alus hylättiin sen upottua matalaan veteen.

## Lähteet
*
*
*
*

### Viitteet
Bahrainin Grand Prix 2026

**Bahrainin Grand Prix 2026** (virallisesti **Formula 1 Gulf Air Bahrain Grand Prix 2026**) on Formula 1 -kaudella  peruutettu osakilpailu, joka oli tarkoitus ajaa 12. huhtikuuta Bahrainin moottoriradalla Sakhirissa Bahrainissa. Osakilpailu jouduttiin perumaan Lähi-idän alueen konfliktitilan aiheuttaman epävakaan turvallisuustilanteen vuoksi.

## Lähteet
Miamin Grand Prix 2026

**Miamin Grand Prix 2026** (virallisesti **Formula 1 Crypto.com Miami Grand Prix 2026**) on Formula 1 -kauden  kuudes osakilpailu, joka ajetaan 3. toukokuuta Miamin katuradalla Miami Gardensissa Floridassa Yhdysvalloissa.

## Lähteet
Kanadan Grand Prix 2026

**Kanadan Grand Prix 2026** (virallisesti **Formula 1 Lenovo Grand Prix du Canada 2026**) on Formula 1 -kauden  seitsemäs osakilpailu, joka ajetaan 24. toukokuuta Circuit Gilles-Villeneuven osittaisella katuradalla Montrealissa Kanadassa. 
 

## Lähteet
Monacon Grand Prix 2026

**Monacon Grand Prix 2026** (virallisesti **Formula 1 Louis Vuitton Grand Prix de Monaco 2026**) on Formula 1 -kauden  kahdeksas osakilpailu, joka ajetaan 7. kesäkuuta Monacon katuradalla Monacossa.

## Lähteet
Katalonian Grand Prix 2026

**Katalonian Grand Prix 2026** (virallisesti **Formula 1 MSC Cruises Gran Premio de Barcelona-Catalunya 2026**) on Formula 1 -kauden  yhdeksäs osakilpailu, joka ajetaan 14. kesäkuuta Circuit de Barcelona-Catalunyan moottoriradalla Barcelonassa Espanjassa. 

## Lähteet
Japanin Grand Prix 2026

**Japanin Grand Prix 2026** (virallisesti **Formula 1 Aramco Japanese Grand Prix 2026**) oli Formula 1 -kauden  kolmas osakilpailu, joka ajettiin 29. maaliskuuta Suzukan moottoriradalla Japanissa.

## Ennen Grand Prix -viikonloppua
### Sääntömuutos
Kansainvälinen autoliitto FIA, kaikki 11 tallia ja kaikki moottorivalmistajat suostuivat alentamaan sähkövoimankäytön enimmäismäärää yhdeksästä megajoulesta kahdeksaan megajouleen. Sääntö tulee voimaan aika-ajoissa.

### MM-sarjan pistetilanne

***Huom!**: Vain viiden parhaan sijoitukset sisällytetty.

### Rengasseokset
Formula 1 -sarjan rengastoimittaja Pirelli oli valinnut viikonlopulle rengasseokset C1 (kova), C2 (medium) ja C3 (pehmeä). Rengasseokset olivat Pirellin vaihtoehdoista kaikkein kovimmat rengasseokset. Kuljettajilla oli käytössä kaksi rengassettiä kovia renkaita, kolme rengassettiä medium renkaita ja kahdeksan rengassettiä pehmeitä renkaita. Aika-ajojen kolmanteen vaiheeseen selvinneet kuljettajat saivat käyttöönsä yhden rengassetin ylimääräisiä pehmeitä renkaita.

### Autojen erikoisväritykset
Haas, Mercedes ja Racing Bulls ajattivat autojaan erikoisvärityksessä viikonlopun aikana.

## Vapaat harjoitukset
### Perjantain harjoitukset
Jak Crawford toimi testikuljettajana perjantain ensimmäisissä harjoituksissa Aston Martinilla korvaten Fernando Alonson, joka saapui myöhässä osakilpailu viikonloppuun saatuaan perheenlisäystä.

Perjantain ensimmäisen harjoitusosion nopein oli Mercedes -tallin George Russell ennen tallikaveriaan Kimi Antonellia ja McLaren -tallin Lando Norrista.

## Aika-ajot
Mercedeksen Kimi Antonelli ajoi paalupaikalle ennen tallikaveriaan George Russellia ja McLaren -tallin Oscar Piastria.

## Osakilpailu
Kimi Antonelli voitti osakilpailun ennen Oscar Piastria ja Ferrarin Charles Leclercia. Antonellista tuli voiton myötä kaikkien aikojen nuorin Formula 1 -kuljettaja, joka johtaa MM-sarjaa.

## Huomautukset

## Lähteet
Itävallan Grand Prix 2026

**Itävallan Grand Prix 2026** (virallisesti **Formula 1 Lenovo Austrian Grand Prix 2026**) on Formula 1 -kauden  10. osakilpailu, joka ajetaan 28. kesäkuuta Red Bull Ringin moottoriradalla Spielbergissä Itävallassa. 

## Lähteet
Vinsobres

**Vinsobres** () on kunta Ranskassa Drômen departementissa Auvergne-Rhône-Alpesin alueella. Se sijaitsee Eyguesjoen varrella, noin yhdeksän kilometriä Nyonsin kaupungista lounaaseen.

## Historia
Vinsobres on vanha keskiajalta peräisin oleva kukkulalle rakennettu kylä, jossa ovat säilyttäneet kapeat mutkittelevat kadut, käytävät ja portaikot. Kylä linnoitettiin 1000-luvulla, jonka muurien ja vallien jäänteitä on yhä nähtävissä. 1500-luvun Ranskan uskonsodat muuttuivat alueella erityisen väkivaltaisiksi toistuvine yhteenottoineen, verilöylyineen ja liittoutumineen. Nantesin ediktin kumoamisen jälkeen vuonna 1685 useimmat protestantit pakotettiin kääntymään katolilaisuuteen. Koska silloinen 1100-luvulla rakennettu kirkko oli liian pieni, päätettiin kuninkaan määräyksestä rakentaa uusi. Vuosien 1686 ja 1710 välillä rakennettu kirkko vihittiin Jeesuksen syntymäkirkoksi. Vanha kirkko annettiin protestanttien käyttöön vuonna 1806, ja se on nykyään protestanttinen temppeli.


Tiedosto:Vinsobres - temple protestant.JPG|Protestanttinen temppeli
Tiedosto:Vinsobres - église.JPG|Jeesuksen syntymäkirkko.


## Nähtävyyksiä
Valréasin ja Vinsobresin kuntien välisellä rajalla on seitsemän paavien rajamerkkiä.

## Viinintuotanto
Kuten kylän nimikin kertoo, Vinsobres on viinintuotantoaluetta. Viinitarhat kattavat 1 800 hehtaaria rinteitä, mikä on noin puolet kunnan pinta-alasta. Niillä tuotetaan puna-, valko- ja roseeviinejä, jotka ovat tunnettuja vuodesta 1957 lähtien Côtes-du-rhône (AOC) -nimityksellä. Vuonna 2006 Vinsobres saavutti korkeamman Cru-statuksen viiniensä laadun ansiosta. Vinsobres (AOC) -viinien nimitysalue kattaa noin 1 400 hehtaaria. Paikallisten Vinsobres Cru -viininvalmistajien tuotteita voi maistaa kahdessa tapahtumassa, jotka ovat heinäkuussa järjestettävä La Nuit du Vinsobres sekä elokuun ensimmäisenä viikonloppuna järjestettävä Le Festival du Vinsobres.


Tiedosto:Vinsobres entrée.jpg|Kylän sisääntulomerkki.
Tiedosto:Vinsobres - cave coopérative vinivole.JPG|Osuuskuntaviinitila.
Tiedosto:Vinsobres AOC Domaine Chaume Arnaud.JPG|Domaine Chaume-Arnaud.


## Lähteet

## Aiheesta muualla
Britannian Grand Prix 2026

**Britannian Grand Prix 2026** (virallisesti **Formula 1 Pirelli British Grand Prix 2026**) on Formula 1 -kauden  11. osakilpailu, joka ajetaan 5. heinäkuuta Silverstonen moottoriradalla Englannissa Yhdistyneessä kuningaskunnassa. 

## Lähteet
Belgian Grand Prix 2026

**Belgian Grand Prix 2026** (virallisesti **Formula 1 Moët & Chandon Belgian Grand Prix 2026**) on Formula 1 -kauden  12. osakilpailu, joka ajetaan 19. heinäkuuta Circuit de Spa-Francorchamps’n moottoriradalla Belgiassa. 

## Lähteet
Unkarin Grand Prix 2026

**Unkarin Grand Prix 2026** (virallisesti **Formula 1 AWS Hungarian Grand Prix 2026**) on Formula 1 -kauden  13. osakilpailu, joka ajetaan 26. heinäkuuta Hungaroringin moottoriradalla Mogyoródissa Unkarissa. 

## Lähteet
Italian Grand Prix 2026

**Italian Grand Prix 2026** (virallisesti **Formula 1 Pirelli Gran Premio d’Italia 2026**) on Formula 1 -kauden  15. osakilpailu, joka ajetaan 6. syyskuuta Monzan moottoriradalla Italiassa. 

## Lähteet
Espanjan Grand Prix 2026

**Espanjan Grand Prix 2026** (virallisesti **Formula 1 TAG Heuer Gran Premio de España 2026**) on Formula 1 -kauden  16. osakilpailu, joka ajetaan 13. syyskuuta Madridin moottoriradalla Espanjassa. 

## Lähteet
Azerbaidžanin Grand Prix 2026

**Azerbaidžanin Grand Prix 2026** (virallisesti **Formula 1 Qatar Airways Azerbaijan Grand Prix 2026**) on Formula 1 -kauden  17. osakilpailu, joka ajetaan lauantaina 26. syyskuuta Bakun katuradalla Azerbaidžanissa. Osakilpailu viikonloppu järjestetään poikkeuksellisesti torstaista lauantaihin kansallisen juhlapäivän vuoksi.

## Lähteet
Singaporen Grand Prix 2026

**Singaporen Grand Prix 2026** (virallisesti **Formula 1 Singapore Airlines Singapore Grand Prix 2026**) on Formula 1 -kauden  18. osakilpailu, joka ajetaan 11. lokakuuta Marina Bayn katuradalla Singaporessa.  

## Lähteet
Yhdysvaltain Grand Prix 2026

**Yhdysvaltain Grand Prix 2026** (virallisesti **Formula 1 MSC Cruises United States Grand Prix 2026**) on Formula 1 -kauden  19. osakilpailu, joka ajetaan 25. lokakuuta Circuit of the Americasin moottoriradalla Texasissa Yhdysvalloissa.   

## Lähteet
Meksikon Grand Prix 2026

**Meksikon Grand Prix 2026** (virallisesti **Formula 1 Gran Premio de la Ciudad de México 2026** eli **Méxicon Grand Prix 2026**) on Formula 1 -kauden  20. osakilpailu, joka ajetaan 1. marraskuuta Autódromo Hermanos Rodríguezin moottoriradalla Méxicossa Meksikossa.    

## Lähteet
Hollannin Grand Prix 2026

**Hollannin Grand Prix 2026** (virallisesti **Formula 1 Heineken Dutch Grand Prix 2026**) on Formula 1 -kauden  14. osakilpailu, joka ajetaan 23. elokuuta Circuit Zandvoortin moottoriradalla Alankomaissa. 

## Lähteet
São Paulon Grand Prix 2026

**São Paulon Grand Prix 2026** (virallisesti **Formula 1 MSC Cruises Grande Prêmio de São Paulo 2026**) on Formula 1 -kauden  21. osakilpailu, joka ajetaan 8. marraskuuta Interlagosin moottoriradalla São Paulossa Brasiliassa.    

## Lähteet
Las Vegasin Grand Prix 2026

**Las Vegasin Grand Prix 2026** (virallisesti **Formula 1 Heineken Las Vegas Grand Prix 2026**) on Formula 1 -kauden  22. osakilpailu, joka ajetaan 21. marraskuuta Las Vegas Strip Circuitin katuradalla Paradisessa Nevadassa Yhdysvalloissa.    

## Lähteet
D’Iberville (A7)

**D’Iberville** (runkonumero A7) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Port-de-Boucista Chantiers et Ateliers de Provencelta, missä köli laskettiin 13. kesäkuuta 1932. Alus laskettiin vesille 23. syyskuuta 1934 ja otettiin palvelukseen 22. syyskuuta 1935.

## Palvelus
Palvelukseenotettaessa alus liitettiin Division Navale de l’Atlantiqueen (DNA). Toisen maailmansodan alettua alus siirrettiin saattuepalvelukseen suojaamaan Atlantilla matkaavia saattueita sekä saattueita Länsi-Afrikasta Ranskaan. Alus oli syyskuussa 1940 Dakarissa Vichyn laivastossa operaatio Menacen aikana. Alus oli 27. marraskuuta 1942 ensimmäisessä modernisoinnissaan Toulonissa, kun Saksan maavoimat miehittivät alueen. Miehistö upotti aluksensa estääkseen sen joutumisen miehittäjien käsiin.

## Lähteet
*
*
*
*

### Viitteet
Abu Dhabin Grand Prix 2026

**Abu Dhabin Grand Prix 2026** (virallisesti **Formula 1 Etihad Airways Abu Dhabi Grand Prix 2026**) on Formula 1 -kauden  24. ja viimeinen osakilpailu, joka ajetaan 6. joulukuuta Yas Marinan moottoriradalla Abu Dhabissa Yhdistyneissä arabiemiirikunnissa.
Ville d’Ys (A8)

**Ville d’Ys** (runkonumero A8) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Port-de-Boucista Chantiers et Ateliers de Provencelta, missä köli laskettiin 23. helmikuuta 1938. Alus laskettiin vesille 22. kesäkuuta 1939 ja otettiin palvelukseen 20. kesäkuuta 1940.

## Palvelus
Alus nimettiin 1. huhtikuuta 1940 *La Grandièreksi*. Se modernisoitiin 1944 Yhdysvalloissa Norfolkin laivastontelakalla. Alus myytiin romutettavaksi 1959.

## Lähteet
*
*
*
*

### Viitteet
Lääkeväärennös

**Lääkeväärennös** on lääke tai farmaseuttinen tuote, jota valmistetaan ja myydään tarkoituksena antaa harhaanjohtava kuva sen alkuperästä, aitoudesta tai tehokkuudesta. Väärennetty lääke voi sisältää sopimattomia määriä vaikuttavia aineita tai sisältö olla olematonta, se voi imeytyä väärin elimistöön, se voi sisältää ainesosia, joita ei ole pakkausmerkinnöissä (jotka voivat olla haitallisia tai eivät), tai se voi olla toimitettu epätarkassa tai väärennetyssä pakkauksessa ja merkinnöissä.

## Lähteet
Ampumahiihto talviolympialaisissa 2026 – miesten yhteislähtö

Ampumahiihdon miesten yhteislähtö talviolympialaisissa 2026 järjestettiin 20. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.15.

## Lähteet
Ava McNaughton

**Ava McNaughton** (s. 27. lokakuuta 2004 Wexford, Pennsylvania) on yhdysvaltalainen jääkiekkoilija, pelipaikaltaan maalivahti.

McNaughton voitti Yhdysvaltain maajoukkueen kanssa kultaa MM-kilpailuista vuonna 2025 ja olympiakultaa Milanon–Cortinan olympialaisista 2026. Hän pelasi molemmissa turnauksessa yhden ottelun.

## Lähteet
Qatarin Grand Prix 2026

**Qatarin Grand Prix 2026** (virallisesti **Formula 1 Qatar Airways Qatar Grand Prix 2026**) on Formula 1 -kauden  23. osakilpailu, joka ajetaan 29. marraskuuta Lusail International Circuitin moottoriradalla Qatarissa.    

## Lähteet
Tönnönkosken myllypato

**Tönnönkosken myllypato** on Uudellamaalla Orimattilan keskustaajaman Tönnössä sijaitseva Porvoonjoen Tönnönkoskeen liittyvä pato. Pato on rakennettu vesimyllyjen tarpeisiin.

## Yleistä
Vesihallituksen vuonna 1980 julkaiseman Koski-selvityksen mukaan Tönnönkoski on 20 metriä pitkä koski, jossa on kuitenkin neljän metrin pudotus. Koskessa joen virtaama on noin 6 kuutiometriä sekunnissa ja sen yläpuolisen valuma-alueen pinta-ala on 640 neliökilometriä. Koskessa on jäljellä kaksi vesimyllyä, joista toinen 1800-luvulta ja toinen, edelleen toiminnassa oleva Tönnön mylly, on vuodelta 1909. Myllyn vesiturbiini on vaihdettu potkuriturbiiniin. Koskessa virtaa myllylle riittävästi vettä koko vuoden.

Tönnön silta rakennettiin vuonna 1911 puusillan tilalle ja se on Suomen vanhin teräsbetonista valmistettu silta, joka on nykyään museosilta. Se sijaitsee padon yläpuolella ja se on vuodesta 1971 alkaen ollut vain jalankulun ja pyöräilyn käytössä. Kaksikerroksinen Tönnön koulu, joka rakennettiin vuonna 1906, sijaitsee kosken partaalla. Museovirasto on nimennyt Tönnönkosken sillan ja myllypaikan valtakunnallisesti merkittäväksi rakennetuksi kulttuuriympäristöksi.

## Kalatie
Porvoonjoen joen kolmeen alimpaan vesivoimalaitokseen rakennettiin kalatiet vuosina 2000, 2003 ja 2009. Vaelluskalat voivat nousta Porvoonjokea pitkin Tönnönkoskeen asti. Tönnönkosken padolle ei ole määrätty kalataloudellisia velvoitteita eikä myöskään kalatien sallimisvelvoitetta . Orimattilan kaupunki tuli teettää selvitys, jossa Vääräkosken ja Tönnönkosken patorakennelmat purettaisiin tai niiden rinnalle rakennettaisiin kalatiet.

## Historiaa
Tönnönkoskessa toimi vesimylly ainakin jo vuonna 1586 ja kosken kaakkoispuolella sijaitsevassa Tönnön kylässä oli 1560-luvulla kaksi maataloa. 1800-luvulla kävi koskessa vesivoimalla kolme vesimyllyä ja sahalaitos. Sahan rauniot ovat edelleen näkyvissä. Säilyneistä myllyistä uudempi on vuonna 1909 rakennettu turbiinimylly. Vanhempi mylly lopetti toimintansa vuonna 1970. Joen sulkeva pato on vuodelta 1920.

Tönnön sahaan liittyy erikoinen asia sähkövaloon. Tehtailija Kaarlo Anttila, jolla oli kotonaan ja villatehtaassaan sähkövalo jo vuonna 1892, asennutti vuonna 1905 Tönnön sahalaitoksen yhteyteen dynamon, joka tuotti sähköä. Hän oli ostanut Sommarnäsin kartanon vuonna 1902 ja sahalta johdettiin sähkö kartanon valaistukseen.

## Katso myös
* Porvoonjoen vesistöalueen kosket ja padot

## Lähteet

## Aiheesta muualla
* tuizek: Tönnön museosilta ja mylly, 2019
* Peltonen, Väinö: Tönnön silta ja mylly Orimattila 2022 (video), Youtube
* Tömerä Tönnön mylly Orimattila ja Pukkila 20.10.2019 (valokuvia), Reiskat ja Reppu
Paavien rajamerkit

**Paavien rajamerkit** () ovat sarja kivimerkkejä, jotka on sijoitettu rajaamaan paavin omaisuutta Comtat Venaissiniin kuuluneeseen Valréasin erillisalueen ympärillä. Alueiden rajaamista tehtiin sitä mukaan, kun paavi teki uusia maahankintoja vuosina 1324, 1414 ja 1457. Nykyään on jäljellä 22 kivimerkkiä. Rajakivet ovat muodoltaan 30 cm syviä, 40 cm leveitä ja 150 cm korkeita laattakiviä. Kiviä koristaa yksi tai useampi niihin veistetty vaakuna, jotka edustavat rajattavien alueiden herrojen henkilöllisyyttä. Joskus niiden yläreunaan on kaiverrettu yksi tai kaksi viivaa osoittamaan alueellisten rajojen suuntia.

## Lähteet

## Aiheesta muualla
Mauno Maunola

**Mauno "Maukka" Kalervo Maunola** (20. lokakuuta 1911 Helsinki - 15. huhtikuuta 1970 Helsinki), oli suomalainen muusikko, sanoittaja ja musiikkikriitikko. Hän esiintyi useissa 1950-luvun elokuvissa nimettömissä muusikon rooleissa.

## Muusikon ura

Mauno Maunola aloitti uransa ammattimuusikkona vuonna 1929. Sotien jälkeen Maunola oli 1940- ja 1950-lukujen loppupuolella aktiivinen tanssiorkesterien jäsen ja oli mukana lukuisissa levytyksissä; usein yhdessä kitaristi Ingmar Englundin kanssa. Maunola kirjoitti sanoitukset 30 lauluun, joista tunnetuimpia ovat Henry Theelin esittämä *On sambaa tanssi tätä* ja Ragni Malmsténin esittämä *Unohtumaton Elmeri*. 

Maunola toimi vuosien ajan useiden eri aikakauslehtien musiikkiarvostelijana. Hän toimi Suomen Muusikkojen Liiton järjestösihteerinä vuosina 1959-1965. Lisäksi hän toimi saman liiton hallituksen varapuheenjohtajana, Helsingin Muusikkojen Viihdemuusikkojen puheenjohtajana sekä *Muusikko*-lehden päätoimittajana. Lisäksi hän oli tunnettu radiopakinoitsija ja televisioesiintyjä. Hän kuului Jaakko Jahnukaisen vetämään *[[Levyraati|Levyraatiin]]* alkuperäisenä jäsenenä vuodesta 1961 vuoden 1969 loppuun.

Talvi- ja jatkosodan aikana Maunola palveli rintamalla. Sotilasarvoltaan hän oli luutnantti.

## Sanoitukset

### Käännösiskelmiin

* Älä leiki rakkaudella ()
* Diana ()
* Habanera ()
* Kaksi kitaraa ()
* Kerro että sulle rakkahin mä oon ()
* La Seine ()
* Marechiare ()
* Olen rakastunut ()
* On Aleksanterilla häät ()
* Ota tai jätä ()
* Tumma yö ()

## Mukana suomalaisissa elokuvissa
Varhaisin esiintyminen elokuvissa oli Välirauhan aikaan tehdyssä Yrjö Nortan ohjaamassa *[[SF-paraati|SF-paraati]]*. Sotien jälkeen hänellä oli pieni rooli vuonna 1945 tehdyssä elokuvassa *[[Naimisiin päiväksi]]*.

Varsinainen elokuvakausi Mauno Maunolalla tuli 1950-luvullla, jolloin hän esiintyi tyypillisesti nimettömissä rooleissa muusikkona, rumpalina tai basistina, orkesteri- tai ravintolakohtauksissa. Maunola oli seuraavissa elokuvissa:
* Vihaan sinua – rakas (1951),
* Suomalaistyttöjä Tukholmassa (1952),
* Pekka ja Pätkä lumimiehen jäljillä (1954),
* Minä soitan sinulle illalla (1954),
* Syntipukki (1957),
* Sotapojan heilat (1958),
* Kohtalo tekee siirron (1959),
* Taas tapaamme Suomisen perheen (1959),,
* Kovaa peliä Pohjolassa (1959).

## Lähteet
Lauterbach (Hessen)

**Lauterbach** on kaupunki Hessenin osavaltiossa Saksassa. Sen halki virtaa Lauter-joki.

## Maantiede
Lauterbachin etäisyys Frankfurt am Mainista on 77 kilometriä koilliseen. Kaupunki koostuu kantakaupunki Lauterbachin ohella seuraavista osa-alueista: Allmenrod, Blitzenrod, Frischborn, Heblos, Maar, Reuters, Rimlos, Rudlos, Sickendorf, Wallenrod ja Wernges.

## Historia
Ensimmäinen maininta Lauterbachista on vuodelta 812, kylässä oli muun muassa hovi ja kappeli. Leipolzin prinssi antoi 1266 luvan kohottaa Lauterbachin kaupungiksi. Kirkkoa laajennettiin ja uudisrakennuksiakin kohosi. Kaikki muuttui kolmikymmenvuotisen sodan aikana 1618–1648, kaupungin vauraus katosi ryöstelyiden ja ruttoepidemioiden takia. Lauterbach sai barokkityylisen ulkoasunsa seitsenvuotisen sodan jälkeen, tuolloin rakennettiin muun muassa kaupunginkirkko (1763–1769).

1800-luvulla Lauterbach sai ensimmäiset huomattavat yrityksensä. 1900-luvulla suurin osa Lauterbachin asukkaista seurasi kansallissosialisteja toiseen maailmansotaan, joka vaati monen hengen. Mutta kaupunki pääosin säästyi. Sodan jälkeen kaupungin houkuttelevuus väheni. Teollisuutta hävisi kaupungista ja Lauterbach joutui turvautumaan valtionapuun. Vuoden 1996 jälkeen kaupunki on irtautunut talouden vakauttamisohjelmasta ja on alkanut investoida.

## Talous ja liikenne
STI Group toimii pakkausten ja esillepanon alalla. CWS-boco tarjoaa ammattimaisia saniteettitilojen hygieniaratkaisuja ja tekstiilipalveluita. Niihin kuuluu esimerkiksi likaa keräävät matot. Vogelsberger Landbrauereien toimittaa olutta ja Duo Plast valmistaa pakkauskalvoja ja kiristekalvoja. Lauterbachin rautatieasema, Bahnhof Lauterbach (Hess) Nord, toimii osuudella Gießen–Fulda. Lauterbachin kautta kulkevat maantiet 254 ja 275. Moottoritiet Bundesautobahn 5 ja Bundesautobahn 7 kulkevat kaupungin pohjois- ja itäpuolitse.

## Lähteet

## Aiheesta muualla
*Lauterbach, Hessen, Saksa — Sunrise, Sunset, and Daylength
Coletta Rydzek

**Coletta Rydzek** (s. 6. kesäkuuta 1997) on saksalainen maastohiihtäjä, joka on erikoistunut sprinttihiihtoon. Hän on parisprintin olympiamitalisti Milanon ja Cortinan olympialaisista 2026. Maastohiihdon maailmancupissa hän on voittanut yhden osakilpailun.

Coletta Rydzekin veli on yhdistetyn olympiavoittaja ja monikertainen maailmanmestari Johannes Rydzek.

## Ura

Rydzek saavutti nuorten MM-kilpailuissa yhden mitalin: perinteisen hiihtotavan sprintin pronssin Soldier Hollowin kisoista 2017. Maailmancupissa hän kilpaili ensimmäisen kerran Drammenin perinteisen sprintissä maaliskuussa 2019, mutta karsiutui erävaiheesta oltuaan karsinnan 45:s. Hän selvitti tiensä erävaiheeseen jo toisessa osakilpailussaan Dresdenin vapaan sprintissä tammikuussa 2020. Ensimmäistä kertaa kymmenen parhaan joukkoon ja sprintin välieriin hän pääsi seuraavalla kaudella sijoituttuaan Dresdenin vapaan kilpailussa kymmenenneksi. Sprinttifinaaliin hän selviytyi ensimmäisen kerran kauden 2021–2022 Tour de Skillä oltuaan Lenzerheiden vapaan kilpailussa kuudes. Samalla kaudella hän kilpaili myös ensimmäisen kerran arvokisoissa kuuluttuaan Saksan joukkueeseen Pekingin vuoden 2022 olympialaisissa. Hän kilpaili ainoastaan vapaan sprintissä, jossa ei selviytynyt erävaiheeseen oltuaan karsinnan 37:s.

Planican MM-kilpailuissa 2023 Rydzek sijoittui perinteisen sprintissä 14:nneksi. Hän paransi uransa parasta maailmancup-sijoituista myöhemmin samalla kaudella oltuaan Tallinnan vapaan sprintin neljäs. Kolme päivää myöhemmin hän hiihti Lahden maailmancupissa vapaan parisprintin kolmanneksi yhdessä Laura Gimmlerin kanssa. Kaudella 2023–2024 Rydzek saavutti uransa ensimmäisen henkilökohtaisen maailmancupin palkintokorokesijoituksen oltuaan Lahden vapaan sprintissä toinen. Kaudella 2024–2025 hän sijoittui Cognen perinteisen parisprintissä toiseksi yhdessä Laura Gimmlerin kanssa.  Trondheimin MM-kilpailuissa 2025 hän sijoittui vapaan sprintissä kahdeksanneksi. Myöhemmin samalla kaudella hän saavutti uransa ensimmäisen maailmancupin voiton oltuaan ykkönen Lahden vapaan sprintissä. Hän voitti seuraavana päivänä myös vapaan parisprintin yhdessä Gimmlerin kanssa. Kaudella 2025–2026 hän sijoittui Toblachin ja Oberhofin vapaan sprinteissä toiseksi ja voitti Gomsin vapaan parisprintin; jälleen yhdessä Gimmlerin kanssa. Milanon ja Cortinan olympialaisissa 2026 hän saavutti yhdessä Gimmlerin kanssa vapaan parisprintin pronssia. Perinteisen sprintissä hän sijoittui kahdeksanneksi. Olympialaisten jälkeen hän sijoittui kolmanneksi Lahden vapaan hiihtotavan sprintissä.

## Lähteet
Seija Näppilä

**Seija Maija-Liisa Näppilä** (s. 6. huhtikuuta 1937 Tampere) on suomalainen näyttelijä. Hän teki suurimman osan urastaan Oulun kaupunginteatterissa.

## Elämä ja ura
Seija Näppilän vanhemmat olivat sähköasentaja Toivo Näppilä ja Jenny Rautiainen. Hänen puolisonsa oli näyttelijä Aulis Rosendahl vuodesta 1959 vuoteen 1981. Hän suoritti Suomen teatterikoulun 1956–1959, ja sai kiinnityksen näyttelijäksi Vaasan Suomalaiseen Teatteriin 1959–1963, josta hän jatkoi Lahden kaupunginteatteriin 1963–1967 ja Oulun kaupunginteatteriin 1967, mistä hän jäi eläkkeelle 1992.

Näppilän mittavaan rooliluetteloon kuuluu Anna (*Savu-uhri*), Catherine (*[[Näköala sillalta]]*), Tiina ja Amalia (*[[Miehen kylkiluu]]*), Katariina (*[[Kuinka äkäpussi kesytetään]]*), Masha (*[[Lokki (näytelmä)|Lokki]]*), Heta (*[[Niskavuoren Heta (näytelmä)|Niskavuoren Heta]]*), Claire Zachanassian (*Vanhan naisen vierailu*), Leni (*Altonan vangit*), Kaisa (*Ryysyranta*), Mary (*[[Pitkän päivän matka yöhön]]*) ja Lemminkäisen äiti (*Kalevala*).

Näppilä näytteli lähinnä pieniä rooleja suomalaisissa elokuvissa. Hänen ”elokuvadebyyttinsä” oli kreditoimaton tanssiva nuori nainen Valentin Vaalan värielokuvassa *[[Niskavuoren naiset (vuoden 1958 elokuva)|Niskavuoren naiset]]* (1958). Teoksessa *Hyvien ihmisten kylä* (2011) Näppilällä oli rooli.

## Lähteet
* 
* 
*
*

### Viitteet
Eveliina Liimatta

**Eveliina Vivian Liimatta** (s. 9. elokuuta 1995 Joensuu, Pohjois-Karjalan maakunta) on suomalainen kauneuskilpailija, malli, yrittäjä, sekä Miss Suomi 2025 Median Suosikki. Hän työskentelee mallina ja yrittäjänä.

Liimatta nousi julkisuuteen Miss Suomi- kilpailun kautta, jossa hän voitti Miss Suomi 2025 Median suosikki -tittelin.

## Miss Suomi

Vuoden 2025 Miss Suomi -kilpailuun Liimatta osallistui sääntöuudistuksien myötä 29-vuotiaana. Hän täytti kilpailun aikana 30 vuotta, mikä tekee hänestä ikänsä vuoksi historiallisen Miss Suomi- kilpailijan. 

Liimatta voitti Miss Suomi 2025 Median Suosikki -tittelin sekä molemmat *[[Iltalehti|Iltalehden]]* lukijoiden suosikkiäänestykset uudeksi Miss Suomeksi.

## Lähteet

* https://www.iltalehti.fi/viihdeuutiset/a/a41201ad-8600-46da-b859-9b40f34f9784 *Iltalehti  20.8.2025* 
* https://www.iltalehti.fi/viihdeuutiset/a/00d01874-4f41-41aa-a1fe-549072c57a24 * Iltalehti 6.9.2025*
* https://www.is.fi/viihde/art-2000011436050.html *Iltasanomat 18.8.2025*
* https://www.karjalainen.fi/paikalliset/8711368 *Karjalainen 25.7.2025*
* https://www.lieksanlehti.fi/paikalliset/8828119 *Lieksan Lehti 8.9.2025*
* https://misssuomi.fi/miss-suomi/ *Miss Suomi.fi*
Myyrä (5. tuotantokausi)

**''[[Myyrä (televisiosarja)|Myyrän]]'' viides tuotantokausi** esitetään MTV3-kanavalla keväällä 2026. Ohjelman uutena juontajana aloittaa Sointu Borg. Kausi kuvattiin Kreikan saaristossa

## Kilpailijat

## Jaksot

1 Keskikatsojamäärä ensiesityspäivänä televisiossa

## Lähteet
UFC 229

**UFC 229: Khabib vs. McGregor** oli vapaaottelutapahtuma, joka järjestettiin 7. lokakuuta 2018 Las Vegasissa. Tapahtuman pääottelussa Habib Nurmagomedov puolusti kevytsarjan mestaruusvyötään ensimmäistä kertaa. Vastassa oli sarjan entinen mestari Conor McGregor. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Derrick Lewis ja Aspen Ladd**
***Illan kamppailu: Tony Ferguson vs. Anthony Pettis**
## Lähteet
*https://www.tapology.com/fightcenter/events/49922-ufc-229

*http://ufcstats.com/fight-details/3eea92e7f26fb05b
Granville Leveson-Gower

**George Granville Leveson-Gower** (1815–1891) oli englantilainen poliitikko. Hänet valittiin 1837 alahuoneeseen. Hän siirtyi 1846 isänsä jälkeen ylähuoneeseen. Hän oli 1851–1852 ulkoasiainministerinä, 1853–1858 ja 1859–1866 lordipresidenttinä, 1870–1874 ja 1880–1885 ulkoasiainministerinä ja 1886 siirtomaaministerinä William Ewart Gladstonen ministeristössä. Hän oli myös pitkään, vuodesta 1855 lähtien, vapaamielisen puolueen johtajana ylähuoneessa. Hänen ulkopolitiikkaansa on moitittu heikkoudesta.

## Lähteet

## Aiheesta muualla
Amalia (Ruotsin prinsessa)

**Amalia Maria Charlotta** (22. helmikuuta 1805 – 1. syyskuuta 1853 Wien) oli Ruotsin prinsessa. Hänen isänsä oli Kustaa IV Aadolf. Hän kuoli 48-vuotiaana naimattomana.
## Lähteet

## Aiheesta muualla
Elia Barp

**Elia Barp** (s. 19. joulukuuta 2002) on italialainen maastohiihtäjä.

Milanon ja Cortinan olympialaisissa 2026 Barp saavutti pronssia parisprintissä ja viestissä. Yhdistelmäkilpailussa hän sijoittui 14:nneksi, 50 kilometrin perinteisen hiihtotavan yhteislähtökilpailussa 22:nneksi ja perinteisen sprintissä 25:nneksi.

Barp kilpaili ensimmäisen kerran maastohiihdon maailmancupissa uudenvuodenaattona 2022 Val Müstairin vapaan sprintissä, jossa sijoittui 46:nneksi. Ensimmäiset maailmancupin pisteensä hän saavutti marraskuussa 2023 Rukan vapaan 20 kilometrin yhteislähtökilpailussa oltuaan 29:s. Kymmenen parhaan joukkoon hän sijoittui ensimmäisen kerran oltuaan kaksi kuukautta myöhemmin Oberhofin perinteisen 20 kilometrin yhteislähtökilpailun kymmenes. Seuraavana päivänä hän hiihti Italian toiseksi sijoittuneessa viestijoukkueessa. Seuraavalla viikolla Gomsissa hän paransi parasta henkilökohtaista maailmancup-sijoitustaan sijoittumalla vapaan 20 kilometrin yhteislähtökilpailussa seitsemänneksi. Helmikuussa hän sijoittui Canmoren vapaan sprintissä viidenneksi. Kaudella 2025–2026 Barp sijoittui Davosin ja Gomsin vapaan parisprinteissä toiseksi yhdessä Federico Pellegrinon kanssa. Hän saavutti myös uransa toistaiseksi parhaimman henkilökohtaisen sijoituksen oltuaan Oberhofin 10 kilometrin perinteisen kilpailussa neljäs. Maailmancupin kokonaiskilpailussa hän oli kahdeksas.

Nuorten MM-kilpailuissa Barp saavutti Vuokatissa 2021 viestipronssia ja Lygnassa 2022 vapaan sprintin hopeaa.

## Lähteet
Christian Sehested

**Christian Sehested** (22. helmikuuta 1666 – 19. heinäkuuta 1740) oli tanskalainen aatelinen ja virkamies. Hän toimi diplomaattina Ruotsissa vuosina 1698–1700, ja vuodesta 1700 hän johti Tanskaan kuuluvien saksalaisten alueiden hallinnosta vastaavaa kansliaa. Vuonna 1708 Sehested valittiin kuninkaallisen salaneuvoston johtoon, minkä jälkeen hän käytännössä johti Tanskan ulkopolitiikkaa. Sehested kannatti liittoa Venäjän kanssa Ruotsia vastaan ja koko Schleswigin haltuunottoa. Vuonna 1721 hänestä tuli Fynin maaherra.
## Lähteet
Boråsin kaupunginteatteri

**Boråsin kaupunginteatteri** () on Ruotsin Boråsissa sijaitseva kunnallinen teatteri. Se on perustettu vuonna 1964 ja on toiminut nykyisessä kulttuuritalossa vuodesta 1975. Vanha teatterirakennus purettiin 1983.

## Lähteet

## Aiheesta muualla
* Teatterin verkkosivut
Kolumbian edustajainhuone

**Kolumbian edustajainhuone** () on Kolumbian kaksikamarisen kongressin alahuone. Sen jäsenet valitaan vaaleilla neljän vuoden välein. Viimeisimmissä vuoden 2022 vaaleissa suhteellisilla vaaleilla valittiin 162 edustajaa, lisäksi kuusitoista paikkaa oli varattu pitkästä aseellisesta konfliktista pahiten kärsineiden kuntien valitsemille edustajille, viisi Comunes-puolueelle eli entiselle FARC-sissiliikkeelle, kaksi afrikkalaistaustaisille kolumbialaisille, yksi alkuperäisväestölle ja yksi presidentinvaaleissa toiseksi tulleen ehdokkaan varapresidenttiehdokkaalle. Äänioikeusikäraja on 18 vuotta ja ehdolleasettumisikäraja 25 vuotta. Monista muista Etelä-Amerikan maista poiketen äänestyspakkoa ei ole.
## Lähteet

## Aiheesta muualla

* Edustajainhuoneen verkkosivut
Kolumbian senaatti

**Kolumbian senaatti** () on Kolumbian kaksikamarisen kongressin ylähuone. Sen 108 jäsentä valitaan neljän vuoden välien. Sata edustajaa valitaan suhteellisilla vaaleilla, kaksi paikkaa on varattu alkuperäisväestölle, viisi Comunes-puolueelle eli entiselle FARC-sissiliikkeelle ja lisäksi presidentinvaaleissa toiseksi tullut valitaan senaattiin. Äänioikeusikäraja on 18 vuotta ja ehdolleasettumisikäraja 30 vuotta. Monista muista Etelä-Amerikan maista poiketen äänestyspakkoa ei ole.
## Lähteet

## Aiheesta muualla

* Senaatin verkkosivut
Elsa Prawitz

**Elsa Prawitz** (22. helmikuuta 1932 Tukholma – 1. toukokuuta 2001 Saltsjöbaden) oli ruotsalainen näyttelijä. Hän opiskeli Kuninkaallisen draamateatterin oppilaskoulussa 1950-luvun alussa ja näytteli sen jälkeen Dramatenissa ja Intima Teaternissa sekä Karl Gerhardin revyissä. Vuosina 1963–1966 Prawitz johti Alléteaternia. Myöhemmin hän näytteli muun muassa Uppsalan ja Boråsin kaupunginteattereissa. Valkokankaalla Prawitz näytteli 1960-luvulla usein kohtalokkaita naisia.
## Lähteet

## Aiheesta muualla
UFC 194

**UFC 194: Aldo vs. McGregor** oli vapaaottelutapahtuma, joka järjestettiin 13. joulukuuta 2015 Las Vegasissa. Tapahtuman pääottelussa José Aldo puolusti höyhensarjan mestaruusvyötään Conor McGregoria vastaan. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Conor McGregor ja Leonardo Santos**
***Illan kamppailu: Luke Rockhold vs. Chris Weidman**
## Lähteet
*https://www.tapology.com/fightcenter/events/34444-ufc-195-aldo-vs-mcgregor

*https://www.ufc.com/event/ufc-194
Safari-ralli 2026

**Safari-ralli 2026** oli rallin maailmanmestaruussarjan kilpailu kaudella 2026. Kilpailu järjestettiin 12.&ndash;15. maaliskuuta 2026 ja kilpailun huoltopaikka oli Naivashassa.

## Kilpailijat

Kilpailuun ilmoittautui yhteensä 46 autokuntaa, jossa oli mukana Rally1-autojen (P1) lisäksi WRC2- ja WRC3-sarjoissa ajavia Rally2- ja Rally3-autoja (P2 ja P3) sekä Afrikan mestaruussarjassa (ARC) ajavia kilpailijoita.

## Erikoiskokeet
Kilpailussa oli 20 erikoiskoetta, joiden yhteispituus oli . Rallissa oli  siirtymiä ja kokonaispituus oli .

## Tapahtumia
Elfyn Evans keskeytti erikoiskokeella 13 renkaan ripustuksen rikkoutumiseen. Evans oli toisella sijalla 22 sekuntia kilpailun johdossa ajavaa Oliver Solbergia perässä.
Solberg ja Sébastien Ogier keskeyttivät lauantaina siirtymällä huoltoon mennessä. Thierry Neuville keskeytti erikoiskokeella 14 saatuaan kolmannen rengasrikon ilman ehjiä vararenkaita. Lauantain viimein erikoiskoe peruttiin koska olosuhteet olivat liian vaikeat pelastusajoneuvoille.

Kilpailun voittoon ajoi Takamoto Katsuta kartanlukijan Aaron Johnstonin kanssa. Katsuta joutui ajamaan välillä ilman nuotteja sisäpuhelimen vian vuoksi ja autoon tuli kahdesti kaksinkertainen rengasrikko.
Robert Virves voitti WRC2-luokassa ja sijoittui kokonaiskilpailussa viidenneksi.

Kilpailijat kritisoivat erikoiskokeelle 12 tehtyä muutosta, jonka tavoitteena oli rajata mutkan oikaisemista. FIA:n lausunnon mukaan muutos ja siitä ilmoittaminen tehtiin sääntöjen mukaisesti.

## Lähteet
Kolumbian presidentinvaalit 2026

**[[Kolumbia]]n presidentinvaalit 2026** järjestetään 31. toukokuuta. Mikäli kukaan ehdokkaista ei saa enemmistöä ensimmäisellä kierroksella, järjestetään toinen kierros 21. kesäkuuta. Vaalien ennakkosuosikit ovat vasemmistolaisen istuvan presidentin Gustavo Petron puoluetoveri Iván Cepeda ja äärioikeistolainen Abelardo de la Espriella. Keskustalaisista ehdokkaista gallupien mukaan vahvimmilla on Sergio Fajardo. Ennen vaaleja järjestetään 8. maaliskuuta esivaalit, joissa useista puolueista koostuvat liittoumat valitsevat yhteisehdokkaat. Samana päivänä järjestetään myös parlamenttivaalit.

Espriella on kampanjassaan luvannut aloittavansa Yhdysvaltain tuella pommitukset huumekartelleja vastaan, jos hänet valitaan.

Kesäkuussa 2025 presidentinvaaliehdokkuutta tavoitellutta senaattoria Miguel Uribe Turbayta ammuttiin päähän kampanjatilaisuudessa. Hän kuoli kaksi kuukautta myöhemmin. Monia muitakin poliitikkoja on viime aikoina murhattu tai kidnapattu. Vaalitarkkailijoiden mukaan noin kolmasosassa Kolumbiasta ehdokkaat elävät jatkuvan väkivallan uhan alla. Erityisen vaarallista on kapinallisten hallitsemassa lounaisosassa.
## Lähteet
Karmen Joller

**Karmen Joller** (s. 3. tammikuuta 1976 Rakvere) on virolainen reformipuolueen poliitikko, joka on toiminut Viron sosiaaliministerinä maaliskuusta 2025. Joller on koulutukseltaan lääkäri ja hänet valittiin riigikoguun vuonna 2023.

Joller on naimisissa ja hänellä on useampi lapsi.
## Lähteet

## Aiheesta muualla
Saint-Auban-sur-l'Ouvèze

**Saint-Auban-sur-l'Ouvèze** () on kunta Ranskassa Drômen departementissa Auvergne-Rhône-Alpesin alueella. Se sijaitsee Ouvèzejoen varrella, noin 38 kilometriä Nyonsin kaupungista itään.

Saint-Auban-sur-l'Ouvèzen kylä on rakennettu 640 metrin korkeudessa olevalle kallioiselle niemekkeelle. Hedelmällisessä laaksossa on maatiloja, jotka viljelevät muun muassa laventelia, aromaattisia kasveja ja yksijyvävehnää. Kylä on rakennettu keskiajalla, josta on yhä nähtävissä kunnostettu kaupungin portti Porte Basse, vanhan linnan tornit sekä kapeat ja mutkittelevat kadut.

## Lähteet

## Aiheesta muualla
John Frederick Lewis

**John Frederick Lewis** (1805–1876) oli englantilainen taidemaalari, etsaaja ja kivipiirtäjä. Häntä opetti hänen isänsä, kuparipiirtäjä Frederick Christian Lewis (1779–1856).

Lewis maalasi vesi- ja öljyväreillä aluksi eläinkuvia, myöhemmin pikkutarkkoja kansanelämän kuvauksia Etelä-Euroopasta ja Orientista, missä hän oleskeli pitkään.

## Lähteet

## Aiheesta muualla
Frederick Christian Lewis

**Frederick Christian Lewis** (1779–1856) oli englantilainen etsaaja, kaivertaja taidenaalari. Hänen veljensä oli kirjansitoja Charles Lewis (1786–1836) ja poikansa taidemaalari John Frederick Lewis.

## Lähteet

## Aiheesta muualla
JP ja Pihlajakujan mysteeri

**JP ja Pihlajakujan mysteeri** on vuonna 2026 ensi-iltansa saava suomalainen lastenelokuva, jonka on ohjannut Jani Korhonen. Kyseessä on jatko-osa vuonna 2021 julkaistulle JP ja murtovaras -elokuvalle.

## Juoni
Rutun perhe perii vanhan talon, joka vaikuttaa enemmän kuin täydelliseltä uudelta kodilta. Muuttoaikeet saavat kuitenkin odottamattoman käänteen, kun selviää, että uudesta talosta kuuluu outoja ääniä ja tavarat vaihtavat paikkaa. Salapoliisitoimisto JP:n täytyy selvittää kummittelumysteeri tai muutoin muutto upeaan uuteen kotiin jää vain haaveeksi.

## Näyttelijät
Veikka Penttinen - Ruttu

Milla Kuosmanen - Minni

Leo Baumgartner – Olli

Tuija Bercovici – Riina

Matti Halmetvaara – Kalle

Annakaisa Laitinen – Vieno

Pekka Räsänen – Anders

Timo Nevalainen – Topi

Anneli Valta-Lisitsin – Liisa

Leena Himanen – Teija

Fiia Hiltunen – Pikku-Riina

Tinja Nevalainen – Metsän tyttö 1

Venla Kauppinen – Metsän tyttö 2

Viljami Grönholm – Metsän poika

## Tuotanto
Jani Korhonen - ohjaaja / käsikirjoittaja

Samuel Grönholm – tuottaja / käsikirjoittaja

Anssi Hukka – apulaisohjaaja / kumppanuuspäällikkö

Teemu Raassina – kuvaaja

Eemi Lehto – valaisija

Joonas Juntunen – äänittäjä

Eemeli Ylinen – leikkaaja

Pyry Survo – äänisuunnittelija ja säveltäjä

Paula Korhonen – puvustaja / lavastaja

Julianna Grönholm – rekvisitööri

## Vastaanotto

## Lähteet
https://jpjamurtovaras.fi/uusi-elokuva/

https://www.seurakuntalainen.fi/uutiset/lastenelokuvan-jp-ja-pihlajakujan-mysteeri-kuvaukset-saatu-paatokseen-elokuva-nahdaan-valkokankaalla-2026/

https://www.mattijaliisa.fi/paikalliset/8606558

## Aiheesta muualla
* 
* 

Valitse sopiva luokka :Luokka:Elokuvat lajityypeittäin
Xandra Velzeboer

**Xandra Velzeboer** (s. 7. syyskuuta 2001 Culemborg) on alankomaalainen kaukalopikaluistelija. Hän on kolminkertainen olympiavoittaja.

Velzeboer osallistui olympialaisiin ensimmäisen kerran Pekingissä 2022. Hän voitti kultaa naisten 3&nbsp;000 metrin viestissä. Hän sijoittui neljänneksi 2&nbsp;000 metrin sekaviestissä sekä viidenneksi 1&nbsp;000 metrin ja 1&nbsp;500 metrin henkilökohtaisissa kilpailuissa. Hänet hylättiin 500 metrin puolivälierissä. Milanon–Cortinan olympialaisissa 2026 Velzeboer voitti kultaa 500 metrillä ja 1&nbsp;000 metrillä. Hän kaatui 1&nbsp;500 metrin välierässään ja jäi B-finaalin, jonka voittamalla hän sijoittui lopputuloksissa kahdeksanneksi. Hän sijoittui naisten 3&nbsp;000 metrin viestissä neljänneksi ja 2&nbsp;000 metrin sekaviestissä B-finaalin voittajana viidenneksi.

Velzeboerin pikkusisko Michelle, isä Mark sekä tädit Monique ja Simone ovat myös kansainvälisen tason kaukalopikaluistelijoita.

## Lähteet
Jamiro Reber

**Jamiro Reber** (s. 4. syyskuuta 2006 Münsigen, Sveitsi) on sveitsiläinen jääkiekkoilija. Reber edustaa Sveitsin NL:ssä pelaavaa Fribourg-Gotteronin joukkuetta. Hänellä on sopimus joukkueen kanssa kauden 2027–2028 loppuun saakka. Hänen kasvattajaseuransa on SCL Tigers. Hän on edustanut myös Ruotsin SHL:ssä pelaavaa HV71:n joukkuetta. Hänen pelipaikkansa on keskushyökkääjä tai vasen laitahyökkääjä ja hänen kätisyytensä on vasen.

Reber on pelannut 69 Ruotsin SHL:n runkosarjan ottelua. Näissä otteluissa hän on tehnyt 11 maalia ja 7 syöttöä eli yhteensä 18 tehopistettä. Reber on pelannut kuusi Ruotsin SHL:n putoamiskarsinnan ottelua. Näissä otteluissa hän on tehnyt kaksi  maalia ja kaksi syöttöä eli yhteensä neljä tehopistettä. Reber on pelannut seitsemän Sveitsin NL:n runkosarjan ottelua. Näissä otteluissa hän on syöttänyt yhden maalin. 

## Huomautukset

## Lähteet